Blaze7451/Wiki-th-20250601 huggingface dataset:
บิลเลียด

คิวสปอตส์ (cue sports) ในบางครั้งเรียกว่า บิลเลียด หรือ กีฬาบิลเลียด  (billiard, billiard sports)   หมายถึงเกมและกีฬาหลายชนิดที่ต้องใช้ทักษะส่วนบุคคล โดยทั่วไปผู้เล่นจะแทงลูกบิลเลียดด้วยไม้คิว ลูกบิลเลียดจะเคลื่อนที่ไปบนผิวสักหลาดบนโต๊ะบิลเลียด ขอบหลุมที่สูงจากพื้นโต๊ะครอบคลุมด้วยยาง
ในอดีตถึงแม้ว่าคำว่า billiards ในภาษาอังกฤษยังเป็นชื่อที่คุ้นเคยที่ยังคงประยุกต์ใช้ในบางประการในทั่วไปสำหรับทุกเกมดังกล่าวการใช้คำที่มีความหมายที่แตกตัวมากจากการแข่งขันเฉพาะตัวมากขึ้นในส่วนต่างๆของโลก ตัวอย่างเช่นในประเทศอังกฤษและออสเตรเลีย มักจะหมายถึงเกม อิงลิชบิลเลียด ในขณะที่อเมริกาและแคนาดา ในบางครั้งใช้เพื่ออ้างถึงเกมโดยเฉพาะหรือชั้นของเกมหรือเกมเกี่ยวกับบิลเลียดทั้งหมดโดยทั่วไปขึ้นอยู่กับภาษาแต่ละที่และบริบท
กีฬาบิลเลียดมีการแบ่งย่อยที่สำคัญได้แก่:
*แครอมบิลเลียด (Carom billiards) หมายถึงการเล่นบนโต๊ะโดยไม่มีหลุม ปกติโต๊ะมีความยาว 10 ฟุต รวมทั้ง บัลค์ไลน์ แอนด์ สเตรทเรล (balkline and straight rail) คูเชินแครอม (cushion caroms) ทรีคูเชินบิลเลียด (three-cushion billiards) อาร์ทิสทิกบิลเลียด (artistic billiards) และ โฟร์บอล (four-ball);
*พูล (Pool) ครอบคลุมด้วยหลายเกมบิลเลียดที่มีหกหลุมบนโต้ะที่จะเล่น โต้ะมีความยาว 7- 8- หรือ 9- ฟุต รวมทั้งในหมู่อื่นด้วย แปดลูก (eight-ball; กีฬาคิวส่วนใหญ่เล่นกันอย่างแพร่หลายมากที่สุดในโลก) เก้าลูก (nine-ball) สิบลูก (ten-ball) สเตรทพูล (straight pool) วันพ็อคเกต (one-pocket) และ แบงก์พูล (bank pool); และ
*สนุกเกอร์ (Snooker) กับ อิงลิชบิลเลียด (English billiards) เกมที่เล่นบนโต๊ะบิลเลียดที่มีหกหลุมที่เรียกว่า โต๊ะสนุกเกอร์ (ซึ่งมีขนาดเพียง 12 ฟุต × 6 ฟุต) ที่จัดแยกหากจากเกมพูลกับพัฒนาการทางประวัติศาสตร์ที่แยกจากกันจนกลายเป็นวัฒนธรรมที่แยกต่างหากจากคำศัพท์ที่ลักษณะการเล่นแบบเดิม

**อ้างอิง**
หมวดหมู่:กีฬา
รายชื่อตัวละครในสาวน้อยยอดนักสืบ

ตัวละครในเรื่อง สาวน้อยยอดนักสืบ  (GOSICK -ゴシック- の登場人物)　เนื่องจากเรื่องราวดังกล่าว จะมีตัวละครใหม่ๆเพิ่มขึ้นมาเรื่อยๆ ตามคดีปริศนาที่ตัวละครหลักเข้าไปยุ่งเกี่ยว จึงขอแบ่งตัวละครตามที่ปรากฏในหนังสือนิยาย

**ตัวละครหลัก**
 วิกตอริกา เดอ บลัวส์ (ヴィクトリカ・ド・ブロワ)
 ให้เสียงโดย Japan  ไซโต จิวะ (ดราม่าซีดี) , ยูกิ อาโออิ (อะนิเมะ)
 คุโจว คาซึยะ (久城 一弥)
 ให้เสียงโดย Japan  อิริโนะ มิยุ (ดราม่าซีดี) , เองุจิ ทาคุยะ (อะนิเมะ)
 เกรวิล เดอ บลัวส์ (グレヴィール・ド・ブロワ)
 ให้เสียงโดย Japan โคยาซุ ทาเคฮิโตะ (ดราม่าซีดี) , คิอุจิ ฮิเดะโนบุ (อะนิเมะ)
 อาวิลล์ แบรดเล่ย์ (アブリル・ブラッドリー)
 ให้เสียงโดย Japan  คาวะคามิ โทโมโกะ (ดราม่าซีดี), ชิทายะ โนริโกะ (อะนิเมะ)
 เซอร์ซิล ลาฟิตต์ (セシル・ラフィット) 
 ให้เสียงโดย Japan โฮริเอะ ยูอิ (ดราม่าซีดี) , คาโนะ ยูอิ (อะนิเมะ)
 โซฟี (ゾフィ)
 ให้เสียงโดย Japan ทาคาฮาชิ จิอากิ (ดราม่าซีดี) , เนยะ มิจิโกะ (อะนิเมะ)
 อิอัน,เอบัน (イアン、エバン)
 ให้เสียงโดย Japan เดมุระ ทาคาชิ (อิอัน) / มัทสึโมโตะ โยชิโร่ (เอบัน) (ดราม่าซีดี) 
 คลอเดเลีย แกลโล (コルデリア・ギャロ)
 ให้เสียงโดย Japan ซาวาชิโระ มิยูกิ 
 เบรน รอสโก (ブライアンロスコー)
 ให้เสียงโดย Japan โอกาว่า โทรุ
 จูปิเตอร์ โรเช (ジュピター・ロジェ)
 คุโจว รูริ (久城 瑠璃)
 ให้เสียงโดย  Japan ฮะสึกิ เอริโนะ 
 คุโจว ยาสึฮิโระ (久城 泰博)
 ให้เสียงโดย Japan  คิริโมโตะ ทาคุยะ 
 คุโจว ยูทากะ (久城 寛)
 มาร์ควิส อัลเบิร์ต เดอ บลัวส์ (アルベール・ド・ブロワ侯爵)
 ให้เสียงโดย Japan ซึโกว ทาคายูกิ
 จาคัวลีน เดอ ซิกนัวร์ (ジャクリーヌ・ド・シニョレー) 
 ให้เสียงโดย Japan ยูกิโนะ ซัทสึกิ
 มาริออน (マリオン)
 ให้เสียงโดย Japan คาวาซากิ เอริโกะ
  คนรับใช้ของ จาคัวลีน

**ตัวละครในนิยาย GOSICK I**

**ตัวละครในนิยาย GOSICK II**

**ตัวละครในนิยาย GOSICK III**

**ตัวละครในนิยาย GOSICK IV**

**ตัวละครในนิยาย GOSICK V**

**ตัวละครในนิยาย GOSICK VI**

**ตัวละครในนิยาย GOSICK II**

**ตัวละครในนิยาย GOSICKs**
ส
กระบี่อมตะ

กระบี่อมตะ เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1974 กระบี่อมตะ เป็นตอนแรกของสุดยอดอาวุธทั้งเจ็ด เป็นแนวสืบสวนสอบสวน โดยกล่าวถึงกระบี่อมตะ ที่อยู่ในฝักเก่าของสุดยอดจอมยุทธ์ไป่อี้จิง (แปะเง็กเกีย) ว่าเป็นสุดยอดกระบี่ในบู้ลิ้มยุคนั้น แต่อาวุธร้ายกาจอย่างไร ยังสู้รอยยิ้มของคนไม่ได้
เจ็ดศาตรา
หมวดหมู่:งานเขียนของโก้วเล้ง
หมวดหมู่:วรรณกรรมในปี พ.ศ. 2517
หมวดหมู่:อาวุธของโกวเล้ง
การแปลงลาปลัส

ในทางคณิตศาสตร์ การแปลงลาปลัส (Laplace transform) คือการแปลงเชิงปริพันธ์ที่ใช้กันอย่างกว้างขวาง แสดงอยู่ในรูป  การแปลงลาปลัสจะทำให้เกิดความเป็นเชิงเส้นของ f(t) ซึ่งค่า t เป็นอาร์กิวเมนต์จริง(t ≥ 0) จะแปลงไปอยู่ในรูปฟังก์ชัน F(s) โดย s เป็นอาร์กิวเมนต์เชิงซ้อน การแปลงนี้เป็นการทำฟังก์ชันหนึ่งต่อหนึ่งที่สำคัญมากในการใช้งานในทางปฏิบัติ คู่ฟังก์ชัน f(t) กับ F(s) นั้นจับคู่กันในตาราง การแปลงลาปลัสถูกใช้ประโยชน์จากคุณสมบัติที่มันมีความสัมพันธ์และการดำเนินการของฟังกันดังเดิม f(t) น้นสอดคล้องกับความสัมพันธ์กับการดำเนินการในรูปของ F(s) การแปลงลาปลัสถูกประยุกต์ใช้ในงานสำคัญมากมายที่เป็นแนวคิดทางวิทยาศาสตร์ สำหรับชื่อลาปลัสนี้มาจากชื่อของปีแยร์-ซีมง ลาปลัส ผู้ที่นำการแปลงนี้ไปใช้ในทฤษฎีความน่าจะเป็น
การแปลงลาปลัสเกี่ยวข้องกับการแปลงฟูรีเย แต่ขณะที่การแปลงฟูรีเยนั้นใช้ในการแก้ฟังก์ชันหรือสัญญาณในโหมดของการสั่นสะเทือน

**คุณสมบัติ**
กำหนดให้ f(t) และ g(t) มีผลการแปลงลาปลัสเป็น F(s) และ G(s) ตามลำดับ:
 
 
ตารางต่อไปนี้เป็นตารางคุณสมบัติของการแปลงลาปลัสด้านเดียว (unilateral Laplace transform):
F \left ( {s \over a} \right )


การเลื่อนเชิงความถี่ (Frequency shifting)






การเลื่อนเชิงเวลา (Time shifting)





คือ ฟังก์ชันขั้นบันไดเฮวิไซด์ (Heaviside step function)

การคูณ (Multiplication)





การหาปริพันธ์จะกระทำบนแกนแนวดิ่ง  ซึ่งอยู่ในขอบเขตการลู่เข้า (region of convergence) ของ   F

สังวัตนาการ (Convolution)





ในนิยามของการสังวัตนาการ เราสามรถกำหนดให้ ƒ(t) และ g(t) มีค่าเป็นศูนย์ได้ เมื่อ t < 0

สังยุคของจำนวนเชิงซ้อน (Complex conjugation)






สหสัมพันธ์ไขว้ (Cross-correlation)






ฟังก์ชันคาบ (Periodic Function)





เป็น ฟังก์ชันคาบ ของคาบ  กล่าวคือ  เป็นการรวมการของคุณสมบัติการเลื่อนเชิงเวลาและคุณสมบัติของลำดับเรขาคณิต

**เชิงอรรถ**
 อาจพบเห็นการสะกดชื่อการแปลงลาปลัสอย่างอื่นเช่น การแปลงลาปลาส, การแปลงลาปลาซ, การแปลงลาพลาส, การแปลงลาพลาซ หรือใช้คำนำหน้าว่า ผลการแปลง–, การแปลงรูป–

**อ้างอิง**
 isbn=3764365498.- isbn=0071160434.
หมวดหมู่:สมการเชิงอนุพันธ์
หมวดหมู่:การแปลง
หมวดหมู่:แม่มด

หมวดหมู่:บุคคลในตำนาน
หมวดหมู่:ความเชื่อ
หมวดหมู่:มด (บุคคล)
หมวดหมู่:ผู้หญิงแบ่งตามอาชีพ
แค้นสั่งฟ้า

แค้นสั่งฟ้า หรือ ห่วงนักรัก (多情环; Duoqing Hua) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 แค้นสั่งฟ้า เป็นตอนที่สี่ ของ สุดยอดอาวุธทั้งเจ็ด หรือเจ็ตศาสตรา
เป็นเรื่องราวการตามล้างแค้นที่แฝงความรันทดหดหู่ท่ามกลางเนื้อเรื่องดุเดือด น่าติดตามยิ่งของตัวเอกที่เป็นคนของ สำนักห่วงคู่ ( 双环门 )เรื่อง แค้นสั่งฟ้า นี้ โก้วเล้ง ได้สรุปเอาไว้ในตอนท้ายของเรื่องไว้ว่า "อาวุธชนิดที่สี่ เป็น อาวุธที่แปลกประหลาดมาก มันเปี่ยมล้นด้วยสีสันแห่งอารมณ์ เมื่อเทียบกับเรื่อง ดาบมรกต แล้ว ยังดูหนักแน่นจริงจังยิ่งกว่า  นี่แหละคือ ห่วงนักรัก  แต่ทว่า มันก็ยังไม่ใช่อาวุธสุดยอดที่สุด  เมื่อเทียบกับ บุญคุณ ความแค้น  จิตใจที่เปี่ยมด้วยความแค้นสามารถคร่าชีวิตคนได้"
เจ็ดศาตรา
หมวดหมู่:งานเขียนของโก้วเล้ง
หมวดหมู่:วรรณกรรมในปี พ.ศ. 2518
หมวดหมู่:อาวุธของโกวเล้ง
ยอดมือปราบ

ยอดมือปราบ หรือ มือสังหารเจ็ด (七杀手, Qi Sha Shou; Seven Assassins) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 ยอดมือปราบ เป็นตอนที่เจ็ด ของ สุดยอดอาวุธทั้งเจ็ด แต่ยังมีความสับสนในการบรรจุเข้าไปในทำเนียบ สุดยอดอาวุธทั้งเจ็ดของโกวเล้ง เนื่องจากในเรื่องไม่มีการกล่าวถึงอาวุธใดโดดเด่น 
โดยบางแห่ง ยอดมือปราบ ไม่ได้ถูกบรรจุเข้าไปในชุด สุดยอดอาวุธทั้งเจ็ด แต่เป็นเรื่อง หมัดพิฆาต แทนซึ่งตัวละครเอกใน หมัดพิฆาต จะเป็นตัวละครตัวรองจากเรื่อง ทวนทมิฬ ส่วนเรื่อง ยอดมือปราบ ถูกแยกไว้ต่างหาก และในบางแห่งจะบรรจุทั้งเรื่อง ยอดมือปราบ และ หมัดพิฆาต เข้าไปในชุด สุดยอดอาวุธทั้งเจ็ดของโกวเล้ง
เจ็ดศาตรา
หมวดหมู่:งานเขียนของโก้วเล้ง
หมวดหมู่:อาวุธของโกวเล้ง
หมวดหมู่:วรรณกรรมในปี พ.ศ. 2518
ลำเหมือง

ลำเหมืองในประเทศฮอลแลนด์
ลำเหมือง หรือ ลำประโดง (ditch) เป็นทางน้ำขนาดเล็กถึงกลางใช้ในการกระจายน้ำ ลำเหมืองสามารถใช้ในการระบายน้ำจากถนนหรือทุ่ง หรือใช้ในชลประทานส่งน้ำจากบริเวณหนึ่งไปยังบริเวณที่ต้องการน้ำเพื่อเพาะปลูก ลำเหมืองมักจะพบได้ในบริเวณไร่หรือพื้นที่การเกษตร
สำหรับการจราจร ลำเหมืองเป็นอันตรายสำหรับผู้ขับขี่และมักจะมีอุบัติเหตุตกไปในลำเหมืองเนื่องจากลักษณะของลำเหมืองทั่วไป จะอยู่ต่ำกว่าระดับถนนมากและมักจะไม่มีราวกั้น

**อ้างอิง**
url-status=dead
หมวดหมู่:แหล่งน้ำ
พีระ เทศวิศาล

พีระ เทศวิศาล ชื่อเล่น พีท เกิด 24 พฤษภาคม พ.ศ. 2522 เป็นนักร้อง นักดนตรี อดีตสมาชิกวงพีซเมเกอร์กับสังกัดกรีนบีนส์ จากนั้นมีผลงานเดี่ยวกับค่ายเกสมิวสิก และโมโนมิวสิก

**ประวัติ**
พีระ จบการศึกษาระดับมัธยมจาก โรงเรียนกรุงเทพคริสเตียน และระดับอุดมศึกษาจาก คณะมนุษยศาสตร์ มหาวิทยาลัยรามคำแหง ได้ร่วมวงพีซเมกเกอร์ กับสมาชิกอีกคนคือ อนุวัฒน์ สงวนศักดิ์ภักดี โดยเซ็นสัญญากับค่าย กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ และได้มีผลงานสตูดิโออัลบั้ม 3 ชุด มีเพลงฮิตอย่าง "เหงา","ไม่เคยถาม","จนกว่าฟ้าจะมีเวลา" เป็นต้น จนแยกกับวงในปี พ.ศ. 2548 เนื่องจากทั้งคู่อยากทำเพลงในแนวที่ตนเองถนัด ในปี พ.ศ. 2549 มีผลงานอัลบั้มในชุด Guess Music The First Confused Album ชื่อเพลง "คนรักคนที่สอง" และ จนในปี พ.ศ. 2550 มีผลงานอัลบั้มเดี่ยวชุดแรก Broken Toy กับสังกัดเกสมิวสิก และต่อมากับอัลบั้มชุด The Rhythm Traveler กับสังกัดโมโนมิวสิก ซึ่งมีเพลง "ผ่านมาให้แค่จำ" ที่ถูกเปิดมากที่สุดในคลื่นวิทยุ เมื่อช่วงเดือนธันวาคม 2556 ต่อมาปี 2559 มีเพลงชื่อ "ความรักไม่ใช่ทุกสิ่ง"
ปัจจุบัน พีท พีระ สมรสกับ เลม่อน ทัตธวลัญญ์ ประชุมชน เมื่อวันที่ 26 สิงหาคม พ.ศ. 2556
มีบุตรชาย 1 คนชื่อ ติณห์เทพทัต อัศววชิรวิท ชื่อเล่น น้องชติณ เกิดเมื่อวันที่ 30 พฤศจิกายน พ.ศ. 2558
ปัจจุบัน (พ.ศ. 2563) เปลี่ยนชื่อเป็น พีราวัชร์ อัศววชิรวิท ดำรงตำแหน่ง ผู้จัดการ บริษัท โมโน มิวสิค

**ผลงาน**

**วงพีซเมกเกอร์**
 Peacemaker (พ.ศ. 2546) สังกัดกรีนบีนส์- Panorama (พ.ศ. 2548) สังกัดกรีนบีนส์

**อัลบั้มเดี่ยว**
Broken Toy (พ.ศ. 2550) สังกัดเกสมิวสิก
*The Rhythm Traveler (พ.ศ. 2554) สังกัดโมโนมิวสิก

**ละครโทรทัศน์**
 พ.ศ. 2546 (/ช่อง) รับบทเป็น 

**ละครชุด**
 พ.ศ. 2561 ตี๋ใหญ่ 2 ดับ เครื่อง ชน (กลมกล่อม โปรดักชั่น/ช่อง MONO29) รับบทเป็น ปารเมศร์

**ซิทคอม**
 พ.ศ. 254 (/ช่อง) รับบทเป็น 

**ละครเวที**
 พ.ศ. 254 (/สถานที่จัดการแสดง) รับบทเป็น 

**อ้างอิง**
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:นักธุรกิจชาวไทย
คำซ้อนในภาษากฎหมาย

คำซ้อนในภาษากฎหมาย (legal doublet) เป็นวลีที่ใช้บ่อยจนเป็นมาตรฐานในภาษากฎหมายอังกฤษ ซึ่งประกอบด้วยไวพจน์ (synonym) สองคำหรือกว่านั้นเข้าคู่กัน การใช้คำซ้อนเช่นนี้มีที่มาจากสำนวนภาษากฎหมายละติน แล้วภาษากฎหมายฝรั่งเศสรับอิทธิพลมา และส่งต่อให้ภาษากฎหมายอังกฤษอีกทอด ขณะที่คำบางคำตั้งใจให้ซ้อนกันไว้อย่างนั้นเพื่อสร้างความเข้าใจอันดีของถ้อยคำนั้น ๆ ยิ่งขึ้น แต่ปัจจุบัน คำซ้อนเช่นนี้ถือว่าฟุ่มเฟือย (pleonasm) โดยเฉพาะเมื่อมีขบวนการภาษากฎหมายเรียบง่าย (Plain Legal Language Movement) เกิดขึ้นด้วยแล้ว 

**ตัวอย่างคำซ้อน**

**อ้างอิง**
หมวดหมู่:ภาษากฎหมาย
วันหนังสือและลิขสิทธิ์สากล

วันหนังสือและลิขสิทธิ์สากล (World Book and Copyright Day หรือ International Day of the Book or World Book Days) ตรงกับวันที่ 23 เมษายนของทุกปี ดำเนินการโดยยูเนสโก เพื่อประชาสัมพันธ์การอ่าน การตีพิมพ์ และลิขสิทธิ์ โดยเริ่มครั้งแรกในปี ค.ศ. 1995

**แหล่งข้อมูลอื่น**
 World Book and Copyright Day at UN- World Book and Copyright Day at UNESCO- Message of the Director-General of UNESCO on the occasion of World Book and Copyright Day — 23 April 2005- About World Book Day in the UK and Ireland- Spread the Word website date=2008-03-09 
หมวดหมู่:กฎหมายลิขสิทธิ์
หมวดหมู่:การอ่าน
หมวดหมู่:วันสหประชาชาติ
หมวดหมู่:วันสำคัญในเดือนเมษายน
ไส้กรอกเวียนนา

ไส้กรอกเวียนนากระป๋อง ของอเมริกาเหนือ right
ไส้กรอกเวียนนา (Vienna sausage; Wiener Würstchen หรือ Wiener; saucisse de Strasbourg หรือ saucisse de Francfort) เป็นไส้กรอกแดง (hot dog) ประเภทหนึ่ง
ในประเทศทางยุโรป ไส้กรอกเวียนนาเป็นไส้กรอกสำเร็จรูป มักรมควัน และหาซื้อได้ตามร้านค้าทั่วไป มีลักษณะละรสคล้ายคลึงกับไส้กรอกแดงทั่วไปเป็นอันมาก ภาษาปากจึงมักเรียกรวมกันว่าไส้กรอกแดง แต่ไส้กรอกเวียนนายาวและบางกว่า กับทั้งยังบรรจุใน "กรอก" (casing) ที่เบากว่าและรับประทานได้ด้วย เมื่อจะกิน มักจัดให้ร้อน ๆ ทั้งชิ้นยาว ๆ นั้น พร้อมเครื่องปรุงรส ยิ่งทำให้มีรูปลักษณ์คล้ายไส้กรอกแดงทั่วไปไปใหญ่
ส่วนในทางอเมริกาเหนือ ไส้กรอกเวียนนาจะหมายถึงไส้กรอกที่เล็กและสั้นกว่าไส้กรอกแดงทั่วไป ซึ่งมักรมควันและบรรจุกระป๋อง โดยจะทำจากเนื้อสัตว์ เช่น ไก่, วัว, ไก่งวง และหมู หรือเนื้อพวกนี้ผสมกัน บดอย่างดีจนเป็นเนื้อเดียวกัน ปรุงด้วยเครื่องเทศ นิยมใส่มัสตาร์ดด้วย ก่อนจะใส่ลงไปในไส้ยาว บางทีก็รมควัน แต่ต้องปรุงสุกเมื่อจะกินเสมอ แต่ไส้ในอเมริกาเหนือกินไม่ได้เหมือนในยุโรป เวลากินจึงต้องนำออกทุกครั้ง นอกจากนี้ ยังนิยมหั่นชิ้นไส้กรอกยาวนั้นให้สั้น เพื่อให้บรรจุกระป๋องและใช้ประกอบอาหารได้ง่าย ที่วางขายเป็นถุงพร้อมซอสพริกหรือซอสบาร์บีคิวก็มี

**อ้างอิง**

** ดูเพิ่ม**
 อาหารกระป๋อง- ผลิตภัณฑ์อาหารจากเนื้อในหม้อ- ไส้กรอกแดงรูปแบบต่าง ๆ
หมวดหมู่:ไส้กรอก
หมวดหมู่:อาหารกระป๋อง
หมวดหมู่:ไส้กรอกของออสเตรีย
การแข่งขันฟิสิกส์สัประยุทธ์ระหว่างประเทศ

การแข่งขันฟิสิกส์สัประยุทธ์ระหว่างประเทศ (International Young Physicists' Tournament - IYPT) เป็นการแข่งขันเกี่ยวกับวิชาฟิสิกส์ระดับนานาชาติประจำปีสำหรับนักเรียนมัธยมศึกษา ผู้เข้าแข่งขันแบ่งเป็นทีมตามประเทศ ประเทศละไม่เกินห้าคน โดยเป็นการแข่งขันความสามารถในการแก้ปัญหาปลายเปิดที่ซับซ้อนในทางวิทยาศาสตร์ ผ่านการนำเสนอวีธีทางแก้ไขปัญหาเพื่อหาคำตอบ โดยการแข่งขันมีทั้งการนำเสนอ ซักค้าน และการวิพากษ์ จึงเรียกการแข่งขันว่า "Physics Fights"
หมวดหมู่:การแข่งขันวิทยาศาสตร์
กองกรรมวิธีข้อมูล กองบังคับการ กรมช่างอากาศ

== การแบ่งส่วนราชการและหน้าที่**
กองกรรมวิธีข้อมูล เป็นหน่วยในสังกัดกองบังคับการ กรมช่างอากาศ
ภารกิจหลักของ กองกรรมวิธีข้อมูล คือ ดูแลระบบเครือข่ายภายใน กรมช่างอากาศ บางซื่อ ดูแลรับผิดชอบระบบสารสนเทศ กรมช่างอากาศ และดูแลอุปกรณ์ ไมโครคอนโทรลเลอร์ และจัดหลักสูตร ฝีกอบรมให้ความรู้ ทั้งทางด้าน software และ hardware เบื้องต้น
กองกรรมวิธีข้อมูล มีการแบ่งส่วนราชการ คือ 2 แผนก กับ 1 ฝ่าย มีหัวหน้ากองกรรมวิธีข้อมูล เป็นผู้บังคับบัญชารับผิดชอบ
สัญลักษณ์หน่วย

**แผนกปฏิบัติการ**
เป็นหน่วยงานที่ทำการติดตั้งและซ่อมบำรุงระบบเครือข่าย รวมทั้งดูแลและรักษาความปลอดภัยระบบให้แก่ผู้ใช้ระบบเครือข่ายและระบบสารสนเทศของกรมช่างอากาศ 

**แผนกวิเคราะห์และพัฒนา**
เป็นหน่วยงานที่มีการ วิเคราะห์ ออกแบบ พัฒนา จัดทำโปรแกรม ทดสอบ ติดตั้งระบบงาน การพัฒนาระบบอุปกรณ์ไมโครคอนโทรลเลอร์ รวมทั้งหน้าที่สำคัญในปัจจุบันคือการจัดการฝึกอบรมผู้ใช้งาน และจัดทำเอกสารคู่มือปฏิบัติงาน ทั้งข้าราชการและลูกหลานของกรมช่างอากาศ

**ฝ่ายบริหารคลังข้อมูล**
เป็นหน่วยงานที่ออกแบบโครงสร้างระบบคลังข้อมูล หน้าที่สำคัญคือบริหารคลังข้อมูลและการจัดทำระบบคลังข้อมูลสำรอง

**ประวัติ**
เดิมเป็น แผนกกรรมวิธีข้อมูล กองพัสดุช่างอากาศ กรมช่างอากาศ ต่อมาได้ยกฐานะเป็น กองกรรมวิธีข้อมูล กองบังคับการ กรมช่างอากาศ ตามอัตรา ทอ.39 เมื่อ 1 ต.ค. 39 โดยหัวหน้ากองคนแรก คือ นาวาอากาศเอก กมล ผิวดำ
หน้าที่รับผิดชอบของกอง คือ ปฏิบัติงานด้านกรรมวิธีข้อมูลต่างๆ การรับ-ส่งข้อมูลทางไกล ระบบ DATAPHONE (การผลิตข่าวสารด้วยเครื่องคอมพิวเตอร์) เพื่อสนับสนุนการส่งกำลังของกองทัพอากาศ ส่วนด้านสนับสนุนการควบคุมการบริหารพัสดุสายช่างอากาศ ได้จัดทำระบบงาน HONEYWELL สำหรับการควบคุมพัสดุระดับคลังใหญ่ของกรมและพัสดุที่ไม่ได้อยู่ในมาตรฐานของ ทอ. สหรัฐ

**ทำเนียบผู้บังคับบัญชา**

**ที่ตั้ง**
กองกรรมวิธีข้อมูลตั้งอยู่ภายในพื้นที่กรมช่างอากาศ บางซื่อ ซึ่งตั้งอยู่บนถนนประดิพัทธิ์ และถนนพระราม 5 (ถนนเตชะวนิช) ซึ่งสามารถเข้าได้ง่ายที่สุดจากประตูบนถนน ถนนพระราม 5 (ถนนเตชะวนิช)
ตึกที่กองกรรมวิธีข้อมูลอยู่ มีชื่อเรียกภายใน ตีกขาว ซึ่งเป็นตึกเดียวกับระบบ server ต่าง ๆ ที่ใช้งานในกรมช่างอากาศ
การเดินทางทางบก มีรถประจำทางสาย 3, 67, 97, 117 ผ่าน การเดินทางทางรถไฟ ลงรถไฟที่สถานีบางซื่อ การเดินทางทางรถไฟฟ้าใต้ดิน ลงรถไฟที่สถานีบางซื่อ การเดินทางทางเรือ สามารถลงเรือที่ท่าเกียกกายและต่อรถอีกประมาณ 0.7 กิโลเมตร
เลขที่ 1 กรมช่างอากาศ (กองกรรมวิธีข้อมูล) ถนนประดิพัทธิ์ แขวงถนนนครไชยศรี ดุสิต กรุงเทพ 10300

**ผลงานที่สำคัญในอดีต**
กองกรรมวิธีข้อมูล มีผลงานที่สำคัญที่เกี่ยวข้องกับการวางระบบเครือข่าย และการพัฒนาระบบการใช้งานเครือข่ายที่ผ่านมาคือ
# จัดทำระบบเครือข่าย (LAN) ทดลองใช้ภายใน กกม.ชอ. และขยายออกไปจนครอบคลุมพื้นที่การใช้งานภายใน ชอ. ในลักษณะ Client/Server โดยมี กกม.บก.ชอ. เป็นศูนย์กลางข้อมูลข่าวสาร

**อ้างอิง**
หมวดหมู่:กองทัพอากาศไทย
ฉีฉีฮาร์

ฉีฉีฮาร์ หรือ ฉีฉีฮาเอ่อร์ (t=齊齊哈爾) เป็นเมืองในมณฑลเฮย์หลงเจียง ประเทศจีน เป็นเมืองท่าบนฝั่งซ้ายของแม่น้ำเนิ่น ตั้งอยู่ห่างจากเมืองฮาร์บิน 274 กิโลเมตร ทางทิศตะวันตกเฉียงเหนือ เขตมหานครในส่วนของอำเภอหลงชา เถี่ยเฟิง และเจี้ยนหฺวามีประชากร 959,787 คน ขณะที่ประชากรในนครระดับจังหวัดลดลงเหลือ 4,067,489 คน จากสำมะโน ค.ศ. 2020 (5,367,003 คน ใน ค.ศ. 2010) ส่วนใหญ่เป็นชาวฮั่น แม้ว่าจะมีชนกลุ่มน้อยในนครนี้ภึง 34 กลุ่ม ซึ่งรวมถึงชาวแมนจู, Daur และชาวมองโกล

**ศัพทมูลวิทยา**
ชาวคีตันตั้งถิ่นฐายในภูมิภาคนี้ในสมัยราชวงศ์เหลียว ศัพท์ "Qiqi" มาจากแม่น้ำท้องถิ่น และคำว่า "hari" แปลว่า ดารป้องกัน ทำให้มีความหมายตรงตัวว่า "การป้องกันแม่น้ำ Qiqi" ชื่อ Qiqihar มาจากภาษาแมนจูว่า ᠴᡳᠴᡳᡥᠠᡵ (cicihar)

**อ้างอิง**

**แหล่งข้อมูลอื่น**
  Official Website-  Historic US Army map of Qiqihar, 1945
หมวดหมู่:นครในมณฑลเฮย์หลงเจียง
แม่แบบ:เหตุการณ์ปัจจุบัน/2554 เมษายน 24

*นายโนริโอะ โอฮากา อดีตประธานบริษัท โซนี่และผู้บุกเบิกสร้างผลิตแผ่นซีดี ดำรงตำแหน่งระหว่างปี 2525-2538 เสียชีวิตด้วยวัย 81 ปีที่กรุงโตเกียว ฐานเศรษฐกิจ
*สถานีโทรทัศน์เอ็นดีทีวี ของอินเดียรายงานว่า สัตยะ สาอีพาพา หรือรู้จักกันในนามของไส บาบา ผู้นำทางจิตวิญญาณชื่อดัง ซึ่งเป็นหนึ่งในกูรูที่มีชื่อเสียงที่สุดของอินเดีย เสียชีวิตที่โรงพยาบาลแล้วเมื่อเช้าวันนี้  กรุงเทพธุรกิจออนไลน์
}
เอินคเวิลดส์วีก

เอินคเวิลดส์วีก (Örnsköldsvik) เป็นเมืองในมณฑลเวสเตอร์นอร์ลันด์ ประเทศสวีเดน มีประชากร 28,617 คน ในปี ค.ศ. 2005 มีท่าจอดเรือธรรมชาติและหมู่เกาะในอ่าวบอทเนีย เป็นที่รู้จักในฐานะผู้ส่งออกผลิตภัณฑ์กระดาษและสินค้าเครื่องจักรหนัก 

**อ้างอิง**
หมวดหมู่:เมืองในประเทศสวีเดน
เกาะมาดูรา

เกาะมาดูรา (Madura) เป็นเกาะในประเทศอินโดนีเซีย ตั้งอยู่นอกฝั่งตะวันออกเฉียงเหนือของเกาะชวา มีพื้นที่ราว 4,250 กม² เป็นส่วนหนึ่งของจังหวัดชวาตะวันออก มีเมืองสำคัญคือ เมืองปาเมกาซัน ภูมิประเทศโดยทั่วไปเป็นเนินเขา กิจกรรมทางเศรษฐกิจที่สำคัญ ได้แก่ การเลี้ยงปศุสัตว์ การประมง ปลูกข้าวโพด มันสำปะหลังและข้าวเจ้า
หมวดหมู่:เกาะในประเทศอินโดนีเซีย
มตุไร

มตุไร (மதுரை) เป็นนครเก่าแก่และสำคัญแห่งหนึ่งในรัฐทมิฬนาฑู ประเทศอินเดีย ศูนย์กลางวัฒนธรรมของทมิฬนาฑูและเป็นศูนย์กลางการปกครองของอำเภอมตุไร ข้อมูลจากสำมะโนปี 2011 มตุไรเป็นพื้นที่นครที่มีประชากรมากสุดอันดับสามของรัฐ รองจากเจนไนและโคอิมบาตอร์ และเป็นเมืองที่มีประชากรมากสุดอันดับที่ 44 ของอินเดีย มตุไรตั้งอยู่ริมฝั่งแม่น้ำไวไก มีการตั้งรกรากยาวนานและมีบันทึกการตั้งถิ่นฐานในพื้นที่นี้ย้อนกลับไปได้ในยุคประวัติศาสตร์ เมืองได้รับสมญาว่า "ตูงกานกรัม" (Thoonga Nagaram) แปลว่า "นครที่ไม่เคยหลับไหล"

**อ้างอิง**
หมวดหมู่:เมืองในรัฐทมิฬนาฑู
คอนเสิร์ต 15 ปี เมด อิน ไทยแลนด์

คอนเสิร์ต 15 ปี เมด อิน ไทยแลนด์ เป็นคอนเสิร์ตใหญ่ครั้งหนึ่งของคาราบาว จัดขึ้นเนื่องในโอกาสครบรอบ 15 ปี ของการออกอัลบั้ม เมด อิน ไทยแลนด์ ซึ่งเป็นอัลบั้มชุดที่ 5 ของคาราบาว ที่ประสบความสำเร็จอย่างยิ่งและเป็นอัลบั้มที่สร้างชื่อเสียงให้กับคาราบาวเนื่องจากสามารถทำยอดขายอัลบั้มได้ถึง 5,000,000 ตลับ/ก็อปปี้ ซึ่งเป็นสถิติที่สูงที่สุดในประเทศไทย
คอนเสิร์ตครั้งนี้จัดขึ้นเมื่อวันที่ 25 ธันวาคม พ.ศ. 2542 ที่สนามราชมังคลากีฬาสถาน โดยเป็นการจัดคอนเสิร์ตครั้งแรกในสนามนี้ มีบริษัทกันตนา เป็นผู้จัดการแสดง ซึ่งคอนเสิร์ตครั้งนี้ถือว่าเป็นการรวมตัวกันอีกครั้งของสมาชิกวงทั้ง 7 คนในยุคคลาสสิกไลน์อัพ และเป็นครั้งแรกที่ได้ร่วมแสดงกับสมาชิกวงยุคหลัง
แต่คอนเสิร์ตครั้งนี้ ไม่มีการจัดวางที่นั่งบนพื้นสนามหญ้า ทำให้ผู้ชมต้องขึ้นไปนั่งหรือยืนชมการแสดงบนอัฒจันทร์เท่านั้น เพื่อที่จะได้ใช้สนามหญ้าในการแสดงของนักแสดงบนพื้นสนามหญ้า ทำให้มีระยะห่างจากผู้ชมและนักดนตรีบนเวทีพอสมควร เนื่องจากคณะผู้จัดกำหนดให้พื้นสนามเป็นสถานที่จัดการแสดงประกอบเพลง
ภายในคอนเสิร์ต มีผู้ดำเนินรายการคือ มาโนช พุฒตาล และ นัฏฐา ลอยด์ การแสดงแบ่งออกเป็น 2 ช่วงใหญ่ ๆ คือ ในช่วงแรกเป็นการแสดงเพลงของคาราบาวในชุดต่าง ๆ ก่อนจะถึงรายการของแขกรับเชิญ ซึ่งได้แก่ ก้าน แก้วสุพรรณ, ไวพจน์ เพชรสุพรรณ, ยุ้ย ญาติเยอะ และสีเผือก คนด่านเกวียน ที่ร้องเพลง เด็กปั๊ม และ วณิพก จากนั้นเป็นช่วงที่สอง ที่เป็นการแสดงเพลงทั้งหมดจากอัลบั้มเมด อิน ไทยแลนด์ และบางเพลงจากอัลบั้มอื่น ๆ โดยเริ่มจากเพลง เมด อิน ไทยแลนด์ โดยวงคาราบาวเล่นเพลงนี้พร้อมกับการแสดงรำไทยประยุกต์ของนักแสดงบนพื้นสนามหญ้า และในช่วงการแสดงเพลง เจ้าตาก ซึ่งอยู่ในอัลบั้ม ประชาธิปไตย มีการแสดงควงกระบองไฟและการฟันดาบแบบไทย โดยเพลงสุดท้ายก่อนจบการแสดง คือ บัวลอย (ถึกควายทุย ภาค 5)
บันทึกการแสดงครั้งนี้ได้ออกเผยแพร่และจัดจำหน่ายในรูปแบบเทปคาสเซตและวีซีดีเมื่อเดือนเมษายน พ.ศ. 2543 โดยบริษัท กระบือแอนด์โค และในปี พ.ศ. 2554 ทางบริษัท วอร์นเนอร์ มิวสิก ไทยแลนด์ ต้นสังกัดของวงในปัจจุบัน ได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบ วีซีดี และ ดีวีดี ในโอกาสครบรอบ 30 ปี ของวงคาราบาว
หลังจากเสร็จสิ้นคอนเสิร์ต 15 ปี เมด อิน ไทยแลนด์ วงคาราบาวได้ทิ้งระยะห่างการจัดคอนเสิร์ตใหญ่ไปนานถึงเกือบ 4 ปีเต็มด้วยกัน เนื่องจากการปรับปรุงสถานะของวงให้เป็นยุคปัจจุบัน รวมทั้งประกอบธุรกิจเครื่องดื่มชูกำลังยี่ห้อคาราบาวแดง ก่อนจะมีคอนเสิร์ตใหญ่อีกครั้ง คือ 20 ปี คาราบาว เรื่องราวของคน ดนตรี และเขาควาย ระหว่างวันที่ 21 - 22 กุมภาพันธ์ พ.ศ. 2546 ที่ศูนย์การประชุมแห่งชาติสิริกิติ์

**รายชื่อเพลง**
# ลุงขี้เมา
# กัญชา
# แร้งคอย
# ล้างบาง
# ทะเลใจ
# หนุ่มสุพรรณ
# แม่สาย
# คนเก็บฟืน
# บิ๊กเสี่ยว
# วณิพก : สีเผือก คนด่านเกวียน
# ปลาใหญ่ปลาน้อย
# สัญญาหน้าฝน
# เมด อิน ไทยแลนด์
# มหาลัย
# ลูกหิน
# ลูกแก้ว
# หำเทียม
# สองเฒ่าผู้ยิ่งใหญ่
# ราชาเงินผ่อน
# นางงามตู้กระจก
# เรฟูจี
# เจ้าตาก
# มนต์เพลงคาราบาว
# บัวลอย (ถึกควายทุย ภาค 5)

**อ้างอิง**
หมวดหมู่:คอนเสิร์ตในปี พ.ศ. 2542
หมวดหมู่:กรุงเทพมหานครในปี พ.ศ. 2542
หมวดหมู่:คอนเสิร์ตของวงคาราบาว
หมู่เกาะสแปรตลี

หมู่เกาะสแปรตลี
หมู่เกาะสแปรตลี (Spratly Islands; Kapuluan ng Kalayaan; p=Nánshā Qúndǎo; Kepulauan Spratly; Quần đảo Trường Sa) เป็นดินแดนในทะเลจีนใต้ที่ประกอบด้วยเกาะ, เกาะเล็ก, เกาะปริ่มน้ำ และพืดหินใต้น้ำมากกว่า 100 แห่ง บางครั้งถูกจัดรวมเข้ากับอะทอลล์เก่า ตั้งอยู่ระหว่างประเทศเวียดนาม ประเทศฟิลิปปินส์ ประเทศจีน ประเทศมาเลเซีย และประเทศบรูไน ประกอบด้วยพื้นที่ที่เป็นผืนแผ่นดินน้อยกว่า 4 ตารางกิโลเมตร แต่ครอบคลุมพื้นที่มหาสมุทรมากกว่า 425,000 ตารางกิโลเมตร ผืนแผ่นดินเหล่านี้เป็นเกาะขนาดเล็กที่อยู่ห่างไกล ไม่มีประชาชนตั้งถิ่นฐาน และไม่มีความสำคัญทางเศรษฐกิจในตัวเอง แต่มีความสำคัญในการกำหนดอาณาเขตดินแดนระหว่างประเทศ  และเป็นแหล่งสำคัญในกิจการประมง นอกจากนี้ยังมีการสำรวจพบน้ำมันดิบและแก๊สธรรมชาติ
ปัจจุบัน เกาะ 45 เกาะในหมู่เกาะสแปรตลีเป็นที่ตั้งกองกำลังทหารของกองทัพเวียดนาม สาธารณรัฐประชาชนจีน ไต้หวัน มาเลเซีย ฟิลิปปินส์ และบรูไน เพื่อเป็นการยืนยันสิทธิในพื้นที่พิพาท ซึ่งเป็นข้อขัดแย้งมาแต่เดิมระหว่างอินโดจีนของฝรั่งเศส สาธารณรัฐจีน ไต้หวัน และญี่ปุ่น มาตั้งแต่ก่อนสงครามโลกครั้งที่สอง

**ดูเพิ่ม**
 กรณีพิพาทหมู่เกาะสแปรตลี- ข้อพิพาทดินแดนในทะเลจีนใต้

**อ้างอิง**

**แหล่งข้อมูลอื่น**
 the Spratly Islands-  Mariner's page of the Spratly Islands-  Map showing the claims-  A tabular summary about the Spratly and Paracel Islands- df= dmy-all  (1.70 MB), โดย Vietnam Ministry of Foreign Affairs- df=dmy-all

หมวดหมู่:เกาะในมหาสมุทรแปซิฟิก
สแปรตลี
สแปรตลี
สแปรตลี
สแปรตลี
สแปรตลี
หมวดหมู่:เกาะที่เป็นข้อพิพาทในทวีปเอเชีย
หมวดหมู่:กรณีพิพาทเรื่องอาณาเขตในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตบรูไน
หมวดหมู่:กรณีพิพาทเรื่องอาณาเขตฟิลิปปินส์
หมวดหมู่:กรณีพิพาทเรื่องอาณาเขตมาเลเซีย
หมวดหมู่:กรณีพิพาทเรื่องอาณาเขตเวียดนาม
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:อาณาเขตที่เป็นข้อพิพาทในทวีปเอเชีย
หมู่เกาะซีชา

แผนที่ทางทะเลของหมู่เกาะซีชา
หมู่เกาะซีชา (l=กลุ่มเกาะทรายตะวันตก, ซีชาฉฺวินเต่า), หมู่เกาะฮหว่างซา (lit=กลุ่มเกาะทรายเหลือง) หรือ หมู่เกาะพาราเซล (Paracel Islands) เป็นกลุ่มเกาะอยู่ในเขตมณฑลไห่หนาน ประเทศจีน และเป็นดินแดนพิพาทที่ถูกอ้างสิทธิโดยประเทศเวียดนามและไต้หวัน พื้นที่หมู่เกาะถูกครอบครองบางส่วนโดยจีนมาตั้งแต่คริสต์ศตวรรษที่ 7 ในสมัยราชวงศ์ถังและราชวงศ์ซ่ง และบางส่วนโดยเวียดนามมาตั้งแต่คริสต์ศตวรรษที่ 15 ต่อมาเมื่อเกิดการสู้รบกันเมื่อวันที่ 20 มกราคม พ.ศ. 2517 ระหว่างสาธารณรัฐประชาชนจีนกับเวียดนามใต้ จีนได้ครอบครองพื้นที่ทั้งหมด แต่ก็ยังถูกโต้แย้งโดยเวียดนาม
พื้นที่หมู่เกาะประกอบด้วยหินโสโครก เนินทราย และเกาะขนาดเล็กมากกว่า 30 แห่ง ตั้งอยู่ระหว่างชายฝั่งทะเลของเวียดนาม จีน ห่างจากเกาะไห่หนานไปทางทิศตะวันออกเฉียงใต้ประมาณ 180 ไมล์ทะเล ครอบคลุมพื้นที่มหาสมุทรประมาณ 15,000 ตารางกิโลเมตร

**ภูมิศาสตร์**
ที่ตั้งของหมู่เกาะซีชาที่แสดงนิคมที่สำคัญของสาธารณรัฐประชาชนจีน- พิกัดภูมิศาสตร์: E- ชายฝั่ง: abbr=off- ภูมิอากาศ: เขตร้อน- ระดับความสูง:
** จุดต่ำสุด: ทะเลจีนใต้ ความสูงที่ระดับน้ำทะเล
** จุดสูงสุด: ไม่ทราบสถานที่ตั้งบนเกาะร็อกกี ความสูง abbr=off- ทรัพยากรณ์ธรรมชาติ: ปลา, ปะการัง, อาจมีน้ำมันและก๊าซสำรอง - ภัยพิบัติธรรมชาติ: ไต้ฝุ่น

**ภูมิอากาศ**

**อ้างอิง**

**ข้อมูล**
 (1686) Do Ba Cong Dao (translated by Buu Cam), "Toan Tap Thien Nam Tu Chí Lo Do Thu ", Hong Duc Ban Do, Saigon, 1962.- (1776) Le Quí Don (translated by Le Xuan Giao), "Phu Bien Tap Luc", Saigon, 1972.- (1821) Phan Huy Chu (translated by Nguyen Tho Duc), "Lich Trieu Hien Chuong Loai Chí", Saigon, 1972.- (1837) Jean Louis TABERD, "Note on the Geography of Cochinchina", Journal of the Royal Asiatic Society of Bengal, Calcutta, Vol. VI, 9/1837.- (1838) Jean Louis TABERD, "Additional Notice on the Geography of Cochinchina", Journal of the Royal Asiatic Society of Bengal, Calcutta, Vol. VII, 4/1838, pp 317–324.- (1849) GUTZLAFF, "Geography of the Cochinchinese Empire", Journal of The Geographical Society of London, vol the 19th, p. 93.- (1999) Vietnamese Claims to the Truong Sa Archipelago. Todd C. Kelly, August 1999.- (????) Dr. Phan Van Hoang's historical and geographical analysis on Vietnam and China's claims on the Paracels –  Vietnamese language link- (2017) 9–11

**อ่านเพิ่ม**
Menon, Rajan,  "Worry about Asia, Not Europe", The National Interest, Sept–Oct 2012 Issue, September 11, 2012
*isbn=978-0203885246 
*access-date=10 March 2014
*access-date=25 July 2014
*access-date=16 April 2014
*access-date=10 March 2014
*isbn=978-8791114014 
*access-date= 14 May 2014 
*access-date= 14 May 2014
*isbn=978-0765633064 
*isbn=978-9041114075 
*isbn=978-9814311717 
*access-date= 14 May 2014
*access-date=10 March 2014
*access-date= 14 May 2014
*isbn=978-0313293375 
*df= mdy-all 

**แหล่งข้อมูลอื่น**
  CIA World Factbook for Paracel Islands-  Territorial claims in the Spratly and Paracel Islands- Paracel Islands

หมวดหมู่:เกาะในมหาสมุทรแปซิฟิก
ซีชา
ซีชา
ซีชา
ซีชา
หมวดหมู่:เกาะที่เป็นข้อพิพาทในทวีปเอเชีย
หมวดหมู่:กรณีพิพาทเรื่องอาณาเขตในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:กรณีพิพาทเรื่องอาณาเขตเวียดนาม
หมวดหมู่:เอเชียตะวันออกเฉียงใต้ภาคพื้นสมุทร
จังหวัดแอนต์เวิร์ป

แอนต์เวิร์ป (Antwerp) หรือ อันต์แวร์เปิน () เป็นจังหวัดที่อยู่ทางเหนือที่สุดของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางเหนือของจังหวัดเฟลมิชบราบันต์ ทางตะวันตกของจังหวัดลิมบืร์คในประเทศเบลเยียม ทางใต้ของจังหวัดนอร์ทบราบันต์และจังหวัดเซลันด์ของประเทศเนเธอร์แลนด์
จังหวัดแอนต์เวิร์ปมีเมืองหลวงชื่อเดียวกัน และมีพื้นที่ 2,876 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 70 เทศบาล
จังหวัดแอนต์เวิร์ปเป็นที่ตั้งของท่าเรือแอนต์เวิร์ปซึ่งเป็นศูนย์กลางทางเศรษฐกิจของจังหวัด และมีทางหลวงยุโรปสาย E313, E19 และ E34 ตัดผ่าน นอกจากนี้ยังมีรถไฟความเร็วสูงเชื่อมต่อสถานีรถไฟแอนต์เวิร์ป-เซ็นทรัลกับบรัสเซลส์และอัมสเตอร์ดัม แม่น้ำสายหลักของจังหวัดคือแม่น้ำสเกลต์ที่เชื่อมต่อท่าเรือแอนต์เวิร์ปกับทะเลเหนือ และคลองอาลแบร์ที่เชื่อมต่อแม่น้ำสเกลต์ในจังหวัดแอนต์เวิร์ปและแม่น้ำเมิซในจังหวัดลีแยฌเข้าด้วยกัน

**เขตการปกครอง**
จังหวัดแอนต์เวิร์ปประกอบด้วย 3 เขต (arrondissement) และ 3 เขตตุลาการ (gerechtelijke arrondissement) ได้แก่ เขตแอนต์เวิร์ป เขตเมเคอเลิน และเขตตืร์นเฮาต์
และแบ่งย่อยเป็น 70 เทศบาล (gemeente) ดังแผนที่นี้
ไฟล์:AntwerpenGemeenten.png

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของจังหวัดแอนต์เวิร์ป

แอนต์เวิร์ป
หมวดหมู่:แคว้นเฟลมิช
กล้วยไม้เที่ยงคืน

กล้วยไม้เที่ยงคืน (楚留香之午夜蘭花) เป็นตอนสุดท้ายของนวนิยายกำลังภายในชุด ชอลิ้วเฮียง
ซึ่งในตอนนี้ไม่มีบทบาทของชอลิ้วเฮียงเลย แต่เป็นการศึกของบุคคลสองกลุ่ม ซึ่งผู้นำของบุคคลกลุ่มหนึ่งมีความสัมพันธ์ กับ ชอลิ้วเฮียงอยู่บ้างรวมทั้งการปรากฏตัวของ ตัวละครในเรื่องชอลิ้วเฮียงบางคน 
ผลงานการประพันธ์ของยอดนักประพันธ์นวนิยายแนวกำลังภายใน โกวเล้ง ซึ่ง น.นพรัตน์ ได้นำมาแปลเป็นภาษาไทยใช้ชื่อว่า กล้วยไม้เที่ยงคืน โดยชอลิ้วเฮียงตอนนี้ได้ถูกนำมาสร้างเป็นภาพยนตร์จอเงินคือเวอร์ชันที่ออกฉายเมื่อปี ค.ศ. 1982 ซึ่งนำแสดงโดย เจิ้งเส้าชิว
หมวดหมู่:บันเทิงคดีกำลังภายใน
หมวดหมู่:งานเขียนของโก้วเล้ง
หมวดหมู่:ชอลิ้วเฮียง
โอกาซากิ

ถนนสายหนึ่งในโอกาซากิ
โอกาซากิ (Okazaki-shi) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 387.20 ตารางกิโลเมตร ในปี 2022 มีจำนวนประชากร 383,602 คน

**ภูมิศาสตร์**
โอกาซากิอยู่ในที่ราบชายฝั่งทางตะวันออกเฉียงใต้ของจังหวัดไอจิ ทางตะวันออกเฉียงเหนือสภาพพื้นที่สูงขึ้นเป็นเนินลูกคลื่น ประมาณร้อยละ 60 ของพื้นที่เป็นป่าและยังคงมีประชากรอยู่ประปรายdate=สิงหาคม 2557
โอกาซากิห่างจากโตเกียวไปทางทิศตะวันตกเฉียงใต้ประมาณ mi

**ภูมิอากาศ**
โอกาซากิมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa)  อุณหภูมิเฉลี่ยทั้งปีในโอกาซากิอยู่ที่ C ปริมาณน้ำฝนเฉลี่ยต่อปีอยู่ที่ mm โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ C และต่ำสุดในเดือนมกราคมที่ประมาณ C

**เทศบาลข้างเคียง**
 จังหวัดไอจิ
** นครโทโยกาวะ
** นครชินชิโระ
** นครโทโยตะ
** นครนิชิโอะ
** เมืองโคตะ
** นครอันโจ
** นครกามาโงริ

**ประชากร**
ตามข้อมูลการสำรวจสำมะโนประชากรของญี่ปุ่น จำนวนประชากรของโอกาซากิเพิ่มขึ้นอย่างต่อเนื่องในช่วง 60 ปีที่ผ่านมา การเติบโตของประชากรอย่างรวดเร็วนี้สะท้อนให้เห็นถึงอัตราการว่างงานที่ต่ำ รวมถึงที่อยู่อาศัยราคาไม่แพงใกล้นาโกยะ จากจำนวนประชากรทั้งหมดในเดือนพฤศจิกายน ค.ศ. 2019 มีชาวต่างชาติ 12,581 คน (ร้อยละ 2.92 ของทั้งหมด เทียบกับค่าเฉลี่ยทั่วประเทศที่ร้อยละ 1.55) มีทั้งหมด 71 สัญชาติ รวมถึงมีผู้ที่ลงทะเบียนเป็นบุคคลไร้สัญชาติ โดยจำนวนกว่าครึ่งเป็นคนสัญชาติบราซิล สัญชาติที่มีจำนวนอย่างมีนัยสำคัญอื่น ๆ เช่น เกาหลี จีน และฟิลิปปินส์

**อ้างอิง**

**แหล่งข้อมูลอื่น**
 Okazaki, Aichi-  เว็บไซต์ทางการ ในภาษาญี่ปุ่น
หมวดหมู่:นครในจังหวัดไอจิ
มัตสึยามะ

มัตสึยามะ (Matsuyama-shi) เป็นเมืองหลวงของจังหวัดเอฮิเมะบนเกาะชิโกกุ ประเทศญี่ปุ่น ก่อตั้งขึ้นเมื่อวันที่ 15 ธันวาคม พ.ศ. 2432 ตั้งอยู่ทางทิศตะวันออกเฉียงเหนือของจังหวัด บริเวณที่ราบโดโงะ ใน พ.ศ. 2553 มีจำนวนประชากร 516,637 คน
มัตสึยามะมีชื่อเสียงในเรื่องบ่อน้ำร้อนและเป็นที่ตั้งของบ่อน้ำร้อนโดโงะ โรงอาบน้ำที่เก่าแก่ที่สุดในญี่ปุ่น ซึ่งเป็นสถานที่ที่ได้รับความนิยมเป็นอันดับที่สองรองจากปราสาทมัตสึยามะ

**อ้างอิง**

**แหล่งข้อมูลอื่น**
  เว็บไซต์ทางการ (ญี่ปุ่น)-  เว็บไซต์ทางการ (อังกฤษ)-  Sophia Club date=2021-06-03  An NPO that creates a friendly environment for foreigners-  Matsuyama Declaration-  CityMayors.com city profile by Mayor Nakamura
หมวดหมู่:นครในจังหวัดเอฮิเมะ
ศรชัย มนตริวัต

พลตรี ศรชัย มนตริวัต หรือ เสธ.นิด (เกิด 1 ธันวาคม พ.ศ. 2488) อดีตสมาชิกสภาผู้แทนราษฎร แบบสัดส่วน สังกัดพรรคเพื่อไทย อดีตรัฐมนตรีช่วยว่าการกระทรวงมหาดไทย ในรัฐบาลบรรหาร ศิลปอาชา และอดีตเลขาธิการพรรคนำไทย พลตรีศรชัย เป็นนักการเมืองคนสนิทของพลเอกชวลิต ยงใจยุทธ

**ประวัติ**
ศรชัย มนตริวัต เกิดเมื่อวันที่ 1 ธันวาคม พ.ศ. 2488 ที่อำเภอท่าม่วง จังหวัดกาญจนบุรี เป็นบุตรของพลตำรวจตรี ขุนพิชัยมนตริวัต กับนางองุ่น มนตริวัต สำเร็จการศึกษาชั้นมัธยมจากโรงเรียนสันติราษฎร์วิทยาลัย และปริญญาตรีสาขารัฐศาสตร์ จากมหาวิทยาลัยไอดาโอ ประเทศสหรัฐอเมริกา ด้านครอบครัวสมรสกับ พันตรีหญิง รำไพพรรณ มนตริวัต (เสียชีวิต)

**การทำงาน**
ศรชัย มนตริวัต เคยเป็นสมาชิกสภาผู้แทนราษฎรจังหวัดกาญจนบุรี ตั้งแต่ปี พ.ศ. 2538 ถึงปี พ.ศ. 2548 สังกัดพรรคนำไทย พรรคความหวังใหม่ และพรรคไทยรักไทย ตามลำดับ ต่อมาในการเลือกตั้ง พ.ศ. 2550 จึงได้ลงสมัคร ส.ส. ในระบบสัดส่วน สังกัดพรรคพลังประชาชน ซึ่งต่อมาย้ายมาสังกัดพรรคเพื่อไทย
ในการเลือกตั้ง พ.ศ. 2554 ได้ลงมัคร ส.ส.ในเขตเลือกตั้งที่ 2 จังหวัดกาญจนบุรี สังกัดพรรคเพื่อไทย แต่ไม่ได้รับการเลือกตั้ง พ่ายให้กับนายฉัตรพันธ์  เดชกิจสุนทร จากพรรคประชาธิปัตย์
ศรชัย มนตริวัต เคยดำรงตำแหน่งสำคัญทางการเมืองหลายตำแหน่งอาทิ รัฐมนตรีช่วยว่าการกระทรวงมหาดไทย ระหว่างปี พ.ศ. 2538 ถึง พ.ศ. 2539 ในรัฐบาลของนายบรรหาร ศิลปอาชา เป็นรองเลขาธิการนายกรัฐมนตรีฝ่ายการเมือง ในปี พ.ศ. 2540 เป็นเลขานุการผู้นำฝ่ายค้านฯ พ.ศ. 2541 และเป็นเลขานุการรัฐมนตรีว่าการกระทรวงกลาโหม (พลเอกชวลิต ยงใจยุทธ) ปี พ.ศ. 2544

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอท่าม่วง
หมวดหมู่:ทหารบกชาวไทย
หมวดหมู่:นักการเมืองจากจังหวัดกาญจนบุรี
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคนำไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากโรงเรียนสันติราษฎร์วิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สนามกีฬาไซตามะ 2002

สนามกีฬาไซตามะ 2002 (Saitama Sutajiamu Nimarumaruni; Saitama Stadium 2002) หรือมักเรียกสั้น ๆ ว่าสนามกีฬาไซตามะ (Saitama Sutajiamu) หรือไซซูตะ (Saisuta) เป็นสนามฟุตบอล
สนามกีฬาไซตามะ 2002 สร้างขึ้นสำหรับฟุตบอลโลก 2002 โดยเฉพาะ เป็นสนามที่ใช้แข่งขันฟุตบอลโดยเฉพาะที่มีขนาดใหญ่ที่สุดในเอเชีย และมักได้รับเลือกให้ใช้เป็นสนามแข่งฟุตบอลนัดเหย้าของทีมชาติญี่ปุ่นนัดสำคัญหลายครั้ง อันเนื่องมาจากความปรารถนาของผู้นิยมกีฬาฟุตบอลเอง ปัจจุบัน สนามกีฬาไซตามะ 2002 ใช้เป็นที่จัดการแข่งขันนัดเหย้าของสโมสรฟุตบอลเจลีก (J. League football clubs) ของทีมฟุตบอลอูราวะ เรดไดมอนส์ (Urawa Red Diamonds)

**ที่ตั้ง**
ตั้งอยู่ที่เขตมิโดริ นครไซตามะ จังหวัดไซตามะ อยู่ห่างจากสถานีรถไฟอูราวะ-มิโซโนะ (Urawa Misono eki) ใช้เวลาเดินทางโดยการเดินประมาณสิบห้าถึงยี่สิบนาที

**การเดินทาง**

**รถไฟ**
โดยสารรถไฟสายไซตามะลงที่สถานีอูราวะ-มิโซโนะ (Urawa misono eki)

**รถยนต์**
หากเดินทางจากพื้นที่โตเกียวใช้ทางด่วนสายโทโฮกุ (Tōhoku jidōsha dō) ออกที่อูราวะ (Urawa Deguchi) ใช้เวลาอีกสิบนาทีก็จะถึงสนาม

**ประวัติ**
สนามกีฬาไซตามะ 2002 สร้างโดยบริษัท梓設計 (Azusa Sekkei) โดยเริ่มโครงการใน ค.ศ. 1987 เมื่อแรกได้ออกแบบให้รองรับผู้ชมสี่หมื่นคน ต่อมาขยายเป็นหกหมื่นคน และก่อสร้างแล้วเสร็จในเดือนกันยายน ค.ศ. 2001 เพื่อใช้จัดฟุตบอลโลก 2002 โดยเฉพาะ เมื่อสร้างเสร็จพบว่าจุคนได้หกหมื่นสามพันเจ็ดร้อยคน แต่เนื่องจากเหตุผลในการแบ่งฟากผู้ชม จึงจุคนได้จริงเพียงหกหมื่นสองพันสามร้อยคน ในฟุตบอลโลก 2002 นั้น สนามกีฬาดังกล่าวได้ใช้สำหรับการแข่งขันสี่คู่ รวมถึงคู่ญี่ปุ่นกับเบลเยียมซึ่งแข่งประเดิมเทศกาล กับคู่รอบรองชนะเลิศระหว่างบราซิล-ตุรกี

**การแข่งขันฟุตบอลโลกปี 2002 ที่ใช้สนามแห่งนี้**
บราซิลเข้าชิงชนะเลิศกับเยอรมนีโดยบราซิลสามารถเอาชนะเยอรมัน 2-0 ที่สนามโยโกฮามะ เมื่อวันที่ 30 มิถุนายน 2002

**จุดเด่น**
 สนามฟุตบอลที่ใหญ่ที่สุดของประเทศญี่ปุ่น- สนามหญ้าธรรมชาติ กว้างหกสิบแปดเมตร และยาวหนึ่งร้อยห้าเมตร- ความจุหกหมื่นสามพันเจ็ดร้อยที่นั่ง โดยเป็นที่สำหรับผู้พิการหนึ่งร้อยห้าสิบที่- มีบันไดเลื่อนเก้าจุด- มีลิฟต์สิบเอ็ดจุด โดยเป็นของผู้พิการเจ็ดจุด- มีจอภาพขนาดใหญ่ สูงสิบเมตร ยาวยี่สิบเมตร ติดตั้งไว้สองจอ- มีระบบไฟส่องสว่างกว่าสองพันดวง- มีระบบเก็บกักน้ำฝนไว้ใช้ - ผลิตกระแสไฟฟ้าด้วยแสงอาทิตย์ได้

**อ้างอิง**

**แหล่งข้อมูลอื่น**
  เว็บทางการ ja-   ชมบรรยากาศในสนาม en
หมวดหมู่:สนามกีฬาฟุตบอลโลก 2002
หมวดหมู่:สิ่งก่อสร้างในไซตามะ
หมวดหมู่:สนามกีฬาในโอลิมปิกฤดูร้อน 2020
เดรากาซีข่าน

เดรากาซีข่าน  (ڈیرہ غازی خان) เป็นเมืองในแคว้นปัญจาบ ประเทศปากีสถาน ตั้งอยู่บนฝั่งแม่น้ำสินธุ มีพื้นที่ราว 5,306 ตร.ไมล์ (13,740 ตร.กม.) มีโรงผลิตซีเมนต์ กาซี ข่าน บุตรชายหัวหน้าเผ่าบาลูซีเป็นผู้สร้างเมืองนี้ในคริสต์ศตวรรษที่ 15
หมวดหมู่:เมืองในแคว้นปัญจาบ
แม่แบบ:Age in years and days/doc

แม่แบบนี้จะส่งคืนค่าจำนวนปีเต็มและวันส่วนเกินระหว่างวันที่ระบุสองวัน หากป้อนเพียงวันเดียว แม่แบบจะส่คืนค่าจำนวนปีเต็มและวันส่วนเกินระหว่างวันที่ระบุและวันที่ปัจจุบัน
แม่แบบนี้ไม่สร้างคีย์การเรียงลำดับ ในการเรียงลำดับให้ใช้  ซึ่งจะเปลี่ยนเส้นทางไปยัง age in years and days nts
วันที่ใช้ ปฏิทินเกรกอรี โดยไม่มีการแก้ไขแบบจูเลียสสำหรับวันที่ก่อนเกรกอรี ซึ่งปฏิทินไม่ได้ถูกนำไปใช้อย่างมีประสิทธิผล

**Usage**
Each date can be entered in a single parameter, or each date can be entered as three parameters: year, month, day.-  → 15 May 2010-  → 24 Sep 2011-  → 19 Jan 1689-  → Oct 15, 1582-  → 23-  → 24-  → 2008-03-02-  → 2112-02-15
An error is shown if an entered date is not valid (1800, 1900 and 2100 were not leap years).-  → Error: Second date should be year, month, day
Dates before the Common Era can use BC or BCE in a single parameter, or astronomical year numbering: 1 BCE is represented by 0, 2 BCE by −1, 3 BCE by −2 etc.-  (proleptic) → 11 March 1986 -  (proleptic) → 11

**Options**
The default is to separate years and days with a comma. The separator is "and" if and is used.
The default calculates an age—the day of the second date is not included in the calculation. A duration including the second date is calculated if on is used.-  → 31 Dec 2012-  → sep=and-  → duration=on

**TemplateData**
{
	"params": {
		"1": {
			"label": "Earlier date",
			"description": "The earlier date being compared",
			"type": "date",
			"required": true
		},
		"2": {
			"label": "Later date",
			"description": "The later date being compared",
			"type": "date",
			"default": "Today's date",
			"suggested": true
		},
		"sep": {
			"label": "Separator",
			"description": "Defines a custom separator between the years and days",
			"type": "string",
			"suggestedvalues": 
				"and"
			,
			"default": ","
		},
		"duration": {
			"label": "Duration?",
			"description": "Set to \"on\" to include the second date in the calculation; will return a result one higher than if left off",
			"type": "boolean"
		}
	},
	"description": "Returns the number of full years and surplus days between two specified dates (or, if only one date is entered, between the specified date and today's date)",
	"paramOrder": 
		"1",
		"2",
		"sep",
		"duration"
	,
	"format": "inline"
}
ฟ่าน ปิงปิง

ฟ่าน ปิงปิง (p=Fàn Bīngbīng, เกิด 16 กันยายน ค.ศ. 1981) เป็นนักแสดงชาวจีน หลังจากแสดงนำในละครอิงประวัติศาสตร์เรื่อง องค์หญิงกำมะลอ (1998–1999) จุดที่ฟ่านแจ้งเกิดได้มาจากภาพยนตร์ทำรายได้ถล่มทลายของเฟิง เสี่ยวกัง เรื่อง โส่วจี (2003) ซึ่งทำให้เธอได้รับรางวัล Hundred Flowers Award สาขานักแสดงนำหญิงยอดเยี่ยม

**ประวัติ**
ฟ่าน ปิงปิงจบการศึกษาจากสถาบันสอนการแสดงเซี่ยจิ้นเหิงทง จากเซี่ยงไฮ้ จากนั้นเธอได้รับบทบทเด่นในภาพยนตร์เรื่อง The Lion Roars ในปี ค.ศ. 2002 ซึ่งถือได้ว่าเป็นบทเด่นขึ้นมา โดยมีนักแสดงนำเป็นนักแสดงที่มีชื่อเสียง คือ กู่ เทียนเล่อ และจาง ป๋อจือ และ Twins Effect 2 ในปีถัดมา
ในปี ค.ศ. 2006 จากภาพยนตร์เรื่อง Lost in Beijing ที่เธอเป็นนักแสดงนำ ประสบความสำเร็จอย่างยิ่ง แต่ว่าภาพยนตร์เรื่องนี้ก็มีเสียงวิพากษ์วิจารณ์ตามมากมายและถูกห้ามฉายในประเทศจีนอีกด้วย
ในขณะที่ผลงานเพลง เธอได้ร้องเพลงประกอบซีรีส์ที่แสดงหลายเรื่อง และได้ออกอัลบั้มชุด "กังกังไคสื่อ" ออกมาวางแผงไม่ถึงสัปดาห์ก็ขึ้นชาร์จอันดับต้น ๆ 
ในต้นปี ค.ศ. 2011 มีการจัดอันดับรายได้ของนักแสดงจีน (รวมทั้ง 3 ประเทศ ได้แก่ จีน, ไต้หวัน และฮ่องกง) ที่อายุต่ำกว่า 30 ปี ปรากฏว่า ฟ่าน ปิงปิง เป็นผู้ทำรายได้เป็นอันดับที่ 1 ซึ่งในปี ค.ศ. 2010 เธอทำเงินไปได้ถึง 62.5 ล้านหยวน (ประมาณ 284 ล้านบาท) โดยแบ่งเป็นค่าตัวจากงานแสดง 6 ล้านหยวน, รายได้จากการเป็นพรีเซนเตอร์โฆษณาสินค้า 32.5 ล้านหยวน และค่าตัวในการออกงานอีเวนต์ต่าง ๆ อีก 24 ล้านหยวน
นอกจากนี้แล้ว เธอยังได้ร่วมแสดงใน X-men ภาพยนตร์แอ๊คชั่นซูเปอร์ฮีโร่สัญชาติฮอลลีวู้ดของมาร์เวลคอมิกส์  ภาคต่อของ X-men และX-men 2 ออกฉายในปี ค.ศ. 2013 แต่บทบาทของเธอจะเข้าฉายเฉพาะในประเทศจีนเท่านั้น
ในกลางปี ค.ศ. 2015 ฟ่าน ปิงปิง ได้เป็นนักแสดงหญิงที่ทำรายได้สูงสุดในโลกเป็นอันดับที่ 4 โดยทำรายได้ไปทั้งสิ้น 21 ล้านเหรียญสหรัฐ (ประมาณ 749 ล้านบาท) และนับเป็นนักแสดงหญิงเพียงคนเดียวที่มิใช่ชาวตะวันตกที่ติดอันดับ

**ผลงาน**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
 1549063
หมวดหมู่:นักแสดงจีน
หมวดหมู่:นักร้องจีน
หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:บุคคลจากชิงเต่า
หมวดหมู่:นักแสดงหญิงชาวจีนในศตวรรษที่ 20
หมวดหมู่:นักแสดงหญิงชาวจีนในศตวรรษที่ 21
โยนิ (แก้ความกำกวม)

โยนิ หรือ โยนี อาจหมายถึง- โยนิ สัญลักษณ์ของอวัยวะสืบพันธุ์เพศหญิงตามความเชื่อฮินดูโบราณ- โยนิ (ศาสนาพุทธ) กำเนิดทั้งสี่ของสิ่งมีชีวิตทั้งหลายตามความเชื่อของพุทธศาสนา- โยนิโสมนสิการ การพิจารณาโดยแยบคายในพุทธศาสนา- โยะนินโชงิ หมากรุกญี่ปุ่น

**บุคคล**
 โยนาทัน เนทันยาฮู (ค.ศ. 1946–1976) ผู้บัญชาการทหารอิสราเอล
รอยัลรัมเบิล (2002)

รอยัลรัมเบิล (2002) เป็นรายการ เพย์-เพอร์-วิว ของ เวิลด์เรสต์ลิงเฟดดิเรชั่น จัดขึ้นวันที่ 20 มกราคม ค.ศ. 2002 ที่ แอตแลนตา, รัฐจอร์เจีย โดยรวมนักมวยปล้ำจากสมาคม เวิลด์เรสต์ลิงเฟดดิเรชั่น ไว้ทั้งหมด

**ผลการปล้ำ**

**รายชื่อผู้ที่เข้าร่วมแมตช์ รอยัลรัมเบิล 30 คน**
ทุกๆ 2 นาที จะมีนักมวยปล้ำออกมาครั้งละ 1 คน เท่านั้น

**ดูเพิ่ม**
 รอยัลรัมเบิล- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2545
วารสารศาสตร์ข้อมูล

วารสารศาสตร์ข้อมูล (data-driven journalism หรือ data journalism) เป็นกระบวนการทางวารสาร ที่มีฐานอยู่บนการวิเคราะห์และคัดกรองชุดข้อมูลขนาดใหญ่ โดยมีจุดประสงค์เพื่อการสร้างข่าวขึ้นมาชิ้นหนึ่ง
มันไม่เหมือนกับ วารสารศาสตร์ฐานข้อมูล ซึ่งส่วนมากใช้สำหรับการรายงานข่าวสืบสวนสอบสวน วารสารศาสตร์ข้อมูลจัดการกับข้อมูลเปิดที่เผยแพร่ฟรีออนไลน์ และวิเคราะห์มันด้วยเครื่องมือโอเพนซอร์ส ความแตกต่างอีกอย่างหนึ่งก็คือ วารสารศาสตร์ข้อมูลพยายามที่จะยกระดับไปสู่การบริการใหม่ ๆ เพื่อสาธารณะ การช่วยเหลือผู้บริโภค ผู้บริหาร นักการเมือง ให้เข้าใจแบบแผนที่ปรากฏจากข้อมูล และทำการตัดสินใจบนฐานของข้อค้นพบเหล่านั้น ด้วยประการนี้ วารสารศาสตร์ข้อมูลจึงอาจเป็นวิถีใหม่ที่จะช่วยวางตำแหน่งนักวารสารไว้ในหน้าที่ที่มีความหมายกับสังคม 

**นิยาม**
ตามที่สถาปนิกสารสนเทศและนักวารสารมัลติมีเดีย Mirko Lorenz ได้นิยามไว้ วารสารศาสตร์ข้อมูลคือ "ขั้นตอนการทำงาน" ที่ประกอบไปด้วยองค์ประกอบดังนี้: "การเจาะลึก" ลงไปในข้อมูล โดยการเก็บเล็กผสมน้อยข้อมูลจากที่ต่าง ๆ ทำความสะอาดมัน และจัดโครงสร้างให้มัน, "การกรอง" โดยขุดหาข้อมูลที่เฉพาะเจาะจง, "การวาดภาพจากข้อมูล" และ "ทำให้เป็นรายงานข่าว" กระบวนการนี้สามารถขยายเพิ่มเติมเพื่อจัดเตรียมผลลัพธ์สารสนเทศที่แต่บุคคลแต่ละคนสนใจหรือความสนใจของสาธารณะในวงกว้าง
นักเขียนและนักอบรมวารสารศาสตร์ข้อมูล Paul Bradshaw อธิบายกระบวนการของวารสารศาสตร์ข้อมูลเอาไว้ในลักษณะเดียวกัน: ข้อมูลจะต้องถูก ค้นพบ ซึ่งอาจต้องใช้ความเชี่ยวชาญพิเศษเช่น MySQL หรือภาษาโปรแกรมไพทอน, จากนั้นจึง ซักถาม ข้อมูล ซึ่งต้องการความเข้าใจภาษาเฉพาะวงการและความรู้ทางสถิติ, และในขั้นสุดท้าย ทำให้เห็นเป็นภาพ และ ผสมคลุกเคล้า กับสารสนเทศอื่น ๆ ด้วยความช่วยเหลือจากเครื่องมือโอเพนซอร์ส
500px

**เครื่องมือ**
ตัวข้อมูลสามารถดึงมาใช้ได้โดยตรงจากฐานข้อมูลภาครัฐ เช่น data.gov, data.gov.uk และ World Bank Data API
หรือใช้วิธียื่นคำร้องขอข้อมูลจากหน่วยงานรัฐ ผ่านกฎหมายว่าด้วยเสรีภาพข่าวสาร (Freedom of Information) เช่น พระราชบัญญัติข้อมูลข่าวสารของทางราชการ พ.ศ. 2540 ของประเทศไทย คำร้องบางอย่างถูกขอและรวบรวมผ่านเว็บไซต์อย่างเว็บไซต์ "What Do They Know" ของสหราชอาณาจักร
เครื่องมือโอเพนซอร์สต่าง ๆ เช่น Google Refine, ScraperWiki, ปลั๊กอินไฟร์ฟ็อกซ์ OutWit Hub และ Google Spreadsheets อนุญาตให้เราอัปโหลด สกัด และจัดรูปแบบข้อมูลได้
แอปพลิเคชันอย่าง Many Eyes หรือ Tableau Public สามารถใช้เพื่อสร้างภาพจากข้อมูล ในรูปของกราฟและแผนภูมิ 
Yahoo! Pipes และ Open Heat Map เป็นตัวอย่างของเครื่องมือที่จะช่วยสร้างแผนที่โดยใช้ข้อมูลจากตารางคำนวณ

**ดูเพิ่ม**
 วารสารศาสตร์ฐานข้อมูล- วารสารศาสตร์เชิงคำนวณ- ข้อมูลแบบเปิด- โอเพนซอร์ส- Open Knowledge- กฎหมายเสรีภาพข่าวสาร- การสร้างภาพสารสนเทศ

**อ้างอิง**

**แหล่งข้อมูลอื่น**

**รายการโต๊ะข้อมูลของหนังสือพิมพ์ต่าง ๆ**
  Data Desk, The Los Angeles Times-  Datablog, เดอะการ์เดียน

**รายการองค์กรที่สนใจเรื่องวารสารศาสตร์ข้อมูล**
  Open Knowledge Foundation-  European Journalism Centre ศูนย์วารสารศาสตร์ยุโรป-  OWNI-  ABZV (เยอรมนี) date=2011-06-28 
หมวดหมู่:วารสารศาสตร์
จังหวัดเฟลมิชบราบันต์

เฟลมิชบราบันต์ (Flemish Brabant) หรือ ฟลามส์-บราบันต์ () เป็นจังหวัดหนึ่งของแคว้นเฟลมิชซึ่งเป็นหนึ่งในสามแคว้นของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางใต้ของจังหวัดแอนต์เวิร์ป ทางตะวันตกของจังหวัดลิมบืร์ค ทางตะวันตกเฉียงเหนือของจังหวัดลีแยฌ ทางเหนือของจังหวัดวอลลูนบราบันต์ ทางตะวันออกเฉียงเหนือของจังหวัดแอโน และล้อมรอบพื้นที่ทั้งหมดของแคว้นนครหลวงบรัสเซลส์
จังหวัดเฟลมิชบราบันต์มีเมืองหลวงชื่อเลอเฟิน และมีพื้นที่ 2,118 ตารางกิโลเมตร แบ่งออกเป็น 2 เขต ซึ่งแบ่งออกเป็นเทศบาลรวม 65 เทศบาล แม่น้ำสายหลักของจังหวัดคือแม่น้ำเดเมอร์และแม่น้ำแซ็นเนอ
จังหวัดเฟลมิชบราบันต์ตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ จังหวัดเฟลมิชบราบันต์, จังหวัดวอลลูนบราบันต์ และแคว้นนครหลวงบรัสเซลส์ซึ่งไม่ขึ้นอยู่กับจังหวัดใด

**เขตการปกครอง**
จังหวัดเฟลมิชบราบันต์ประกอบด้วย 2 เขต (arrondissement) ได้แก่ เขตเลอเฟินทางตะวันออกและเขตฮัลเลอ-ฟิลโฟร์เดอทางตะวันตก
แบ่งเป็นเขตตุลาการ (gerechtelijke arrondissement) ได้ 1 เขตกับส่วนหนึ่งของเขตบรัสเซลส์ ได้แก่ เขตตุลาการเลอเฟินและเขตตุลาการบรัสเซลส์ซึ่งมีขอบเขตในเขตฮัลเลอ-ฟิลโฟร์เดอและแคว้นนครหลวงบรัสเซลส์
และแบ่งย่อยเป็น 65 เทศบาล (gemeente) โดย 30 เทศบาลอยู่ในเขตเลอเฟิน และอีก 35 เทศบาลอยู่ในเขตฮัลเลอ-ฟิลโฟร์เดอ ดังแผนที่นี้
ไฟล์:Municipalities Flemish-Brabant Belgium Map - Number.svg

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของจังหวัดเฟลมิชบราบันต์ date=2006-08-09 

เฟลมิชบราบันต์
หมวดหมู่:แคว้นเฟลมิช
เปลื้อง ฉายรัศมี

เปลื้อง ฉายรัศมี  ศิลปินแห่งชาติ พ.ศ. 2529 สาขาศิลปะการแสดง (ดนตรีอีสานพื้นบ้าน-โปงลาง) เป็นนักดนตรีที่มีความสามารถพิเศษสามารถเล่นและถ่ายทอดดนตรีพื้นบ้านอีสานได้เกือบทุกชนิดโดยเฉพาะ "โปงลาง" และเป็นผู้ศึกษา ค้นคว้า ปรับปรุงและพัฒนาโปงลางตลอดระยะเวลา 40 ปี จนทำให้ "เกราะลอ" ซึ่งเป็นเพียงสิ่งที่ใช้ตีไล่นก กา ตามไร่นาพัฒนามาเป็น "โปงลาง" ที่มีเสียงไพเราะ กังวาน และให้ความรู้สึกของความเป็นพื้นบ้านอีสาน เป็นที่นิยมและยอมรับกันว่า "โปงลาง" เป็นเครื่องดนตรีเอกลักษณ์ของภาคอีสานเคียงคู่กับ "แคน"

**ประวัติ**
ครูเปลื้อง ฉายรัศมี เป็นบุตรของ นายคง และนางนาง ฉายรัศมี เกิดเมื่อวันที่ 25 ต.ค. 2475 ที่บ้านเลขที่ 7 บ้านนา ต.ม่วงมา อ.เมืองกาฬสินธุ์ จ.กาฬสินธุ์ จบชั้นประถมศึกษาปีที่ 4 จากโรงเรียนบ้านนา ชีวิตครอบครัวสมรสกับ นางยุพิน ฉายรัศมี และช่วยกันทำมาหากิน มีบุตรชาย 2 คนและหญิง 1 คน เสียชีวิตเมื่อวันที่ 2 ธันวาคม 2550 

**ประวัติการทำงาน**
พ.ศ. 2502 – พ.ศ. 2510 ทำงานเป็นลูกจ้างชั่วคราวที่โครงการเขื่อนลำปาว
พ.ศ. 2516 สอบบรรจุลูกจ้างประจำสำนักงานป่าไม้จังหวัดกาฬสินธุ์ ทำงานถึงปี 2519 ก็ลาออกมาทำอาชีพส่วนตัว 
พ.ศ. 2520 เข้าทำงานที่สำนักงานชลประทาน จังหวัดอุบลราชธานี
พ.ศ. 2524 ย้ายมาทำงานที่อ่างเก็บน้ำห้วยมโน บ้านนา อำเภอเขาวง จังหวัดกาฬสินธุ์ และทำงานเป็นครูพิเศษสอนดนตรีพื้นบ้านที่วิทยาลัยนาฏศิลป์กาฬสินธุ์

**ผลงาน/เกียรติประวัติ**
นายเปลื้อง ฉายรัศมี เป็นนักดนตรีอีสานที่มีความสามารถเป็นพิเศษคือ สามารถเล่น สอน และทำเครื่องดนตรีอีสานได้ทุกชนิดที่สำคัญที่สุดคือ เป็นผู้ที่ได้ศึกษาค้นคว้าปรับปรุงและพัฒนาโปงลางมาตลอดระยะเวลา 40 ปี จนทำให้ กอลอ (เกราะลอ) ซึ่งแต่เดิมเป็นเพียงกระบอกไม้ที่ใช้ตีไล่นกกาตามหัวไร่ปลายนา หรือขอลอที่ใช้ตีบอกเวลา บอกเหตุในหมู่บ้านธรรมดา กลายมาเป็นเครื่องดนตรีที่เป็นสัญลักษณ์ของจังหวัดกาฬสินธุ์ ได้รับการเชิดชูเป็นมรดกทางวัฒนธรรมอันล้ำค่า ด้วยเหตุนี้นายเปลื้อง ฉายรัศมี จึงได้รับยกย่องเชิดชูเกียรติเป็น ศิลปินแห่งชาติ สาขาศิลปะการแสดง (ดนตรีพื้นบ้าน) ประจำปี พ.ศ. 2529

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 df=dmy-all - หมากกะโหล่ง มีลักษณะคล้ายโปงลาง- วงโปงลางกาฬสินธุ์ วงเครื่องดนตรีอีสานโดยนำเอาโปงลางร่วมเล่นด้วยเป็นวงแรก- วงหมากกะโหล่ง วงดนตรีประกอบด้วยหมากกะโหล่ง โปงลางไม้ โปงลางเหล็ก - วงโปงลางสะออน ลูกศิษย์ของครูเปลื้อง
2550
หมวดหมู่:ศิลปินแห่งชาติ
หมวดหมู่:บุคคลจากอำเภอเมืองกาฬสินธุ์
หมวดหมู่:นักโปงลาง
หมวดหมู่:ครูชาวไทย
หมวดหมู่:ศิลปินพื้นบ้าน
หมวดหมู่:ผู้ได้รับเครื่องราชอิสริยาภรณ์ จ.ม.
โนบิสุเกะ (แก้ความกำกวม)

โนบิสุเกะ (ญี่ปุ่น: ノビスケ Nobisuke) อาจหมายถึง
*โนบิ โนบิสุเกะ (พ่อ)  พ่อของโนบิตะ สามีของโนบิ ทามาโกะ
*โนบิ โนบิสุเกะ  ลูกของโนบิตะ กับ ชิซุกะ
เรือประจัญบานเทียร์พิทซ์

เรือประจัญบานเทียร์พิทซ์ (Tirpitz) เป็นเรือประจัญบานลำที่สองในชั้นเรือบิสมาร์ค เข้าประจำการในครีคส์มารีเนอของนาซีเยอรมนีในช่วงสงครามโลกครั้งที่สอง เรือนี้ได้รับการตั้งชื่อตามจอมพลเรือ ฟ็อน เทียร์พิทซ์ ผู้วางรากฐานกองทัพเรือจักรวรรดิเยอรมัน เรือเทียร์พิทซ์เริ่มต่อที่อู่ทหารเรือเมืองวิลเฮ็มส์ฮาเฟิน (Kriegsmarinewerft Wilhelmshaven) เมื่อเดือนพฤศจิกายน ค.ศ. 1936 และขึ้นประจำการในเดือนกุมภาพันธ์ ค.ศ. 1941 โดยมีศักดิ์เป็นเรือผู้น้องของเรือประจัญบานบิสมาร์ค แต่มีระวางน้ำหนักกว่าเรือบิสมาร์คราว 2,000 ตัน ซึ่งนั่นทำให้เรือเทียร์พิทซ์กลายเป็นเรือประจัญบานที่หนักที่สุดที่ชาติในทวีปยุโรปเคยสร้างมาp=203 เรือเทียร์พิทซ์ถูกจมลงโดยระเบิดของเครื่องบินอังกฤษเมื่อวันที่ 12 พฤศจิกายน ค.ศ. 1944 บริเวณเกาะสปิตส์เบอร์เกนในมหาสมุทรแอตแลนติก

**ดูเพิ่ม**
 เรือประจัญบานบิสมาร์ค

**อ้างอิง**
หมวดหมู่:เรือประจัญบานชั้นบิสมาร์ค
หมวดหมู่:เรือที่ต่อในเยอรมนี
หมวดหมู่:เรือที่ต่อในวิลเฮ็ลมส์ฮาเฟิน
หมวดหมู่:เรือประจัญบาน
ท
หมวดหมู่:เรือรบเยอรมันในสงครามโลกครั้งที่สอง
หมวดหมู่:เรือประจัญบานในสงครามโลกครั้งที่สอง
ท
หมวดหมู่:เรือในสังกัดกองทัพเรือเยอรมัน
หมวดหมู่:เรืออับปางในสงครามโลกครั้งที่สอง
หมวดหมู่:เรือที่ถูกจมโดยเครื่องบินสหราชอาณาจักร
หมวดหมู่:เรือประจัญบานที่ถูกจมโดยเครื่องบิน
หมวดหมู่:ปฏิบัติการและยุทธการบินนาวี
หมวดหมู่:ฟลีตแอร์อาร์ม
หมวดหมู่:อัลเฟรท ฟ็อน เทียร์พิทซ์
แม่แบบ:OCLC/doc

=== Usage**
This template generates a link for searching a single (print or online) publication by its OCLC Number. Note that up to three parameters may be used, for situations where a unique publication appears more than once on the OCLC website.
Example #1
*Usage: 
*Links to: http://www.worldcat.org/oclc/22239204
*Renders as: 
Example #2
*Usage: 
*Links to: http://www.worldcat.org/oclc/46908525 and http://www.worldcat.org/oclc/50074837
*Renders as: 
Example #3
*Usage: 
*Links to: http://www.worldcat.org/oclc/12345678, http://www.worldcat.org/oclc/98765432 and http://www.worldcat.org/oclc/24680975
*Renders as: 

**See also**
Template:ISSN
*Template:ISSN search link
*Template:OCLC search link
ca:Plantilla:OCLC
cs:Šablona:OCLC
da:Skabelon:OCLC
de:Vorlage:OCLC
dsb:Pśedłoga:OCLC
el:Πρότυπο:OCLC
en:Template:OCLC
es:Plantilla:OCLC
fa:الگو:OCLC
fi:Malline:OCLC
fr:Modèle:OCLC
gl:Modelo:OCLC
gu:ઢાંચો:OCLC
hsb:Předłoha:OCLC
it:Template:OCLC
ja:Template:OCLC
kab:Talɣa:OCLC
nn:Mal:OCLC
no:Mal:OCLC
pl:Szablon:OCLC
pt:Predefinição:OCLC
ru:Шаблон:OCLC
simple:Template:OCLC
sl:Predloga:OCLC
su:Citakan:Hidden begin
sv:Mall:OCLC
tr:Şablon:OCLC
zh:Template:OCLC